Publication: Magyar Közlöny
Issue: MK-2002-99 (Year: 2002, Number: 99)
Era: 1990-2004
Section: a közoktatásról szóló 1993. évi LXXIX. törvény
Paragraph Index: 176

(3) Az iskolában a nevelõ-oktató munka a pedagógiai program alapján folyik. A pedagógiai program magában foglalja a nevelési programot és a helyi tantervet, továbbá a szakképzésben részt vevõ iskolákban a szakmai programot. Az iskola a kerettantervtõl eltérhet — tantárgyakat összevonhat, mûveltségi területeket alakíthat ki, az egyes tantárgyak tananyagának átadására szánt idõkereteket a tantárgyak és évfolyamok között átcsoportosíthatja, az egyes tantárgyak tananyagának átadását korábbi vagy késõbbi idõpontra helyezheti — azzal a megkötéssel, hogy az oktatás idõkerete nem csökkenhet, valamint a helyi tantervnek az iskolában folyó tanulmányok befejezéséig biztosítania kell a nevelés és oktatás kötelezõ és közös követelményeinek teljesítését, továbbá a rendelkezésére álló — e törvény alapján meghatározott — idõkeretet nem lépi túl, és a tanulók heti és napi terhelésére vonatkozó korlátozásokat megtartja.

Source: https://magyarkozlony.hu/hivatalos-lapok/f99d32dcf8614f800a04c90a7291c795393872ff/dokumentumok/408fca2f835d65b9c65551c0e0a270fc371ccf5f/letoltes